《亨泉词》
宋代·程公许

有必兮寒泉，运而往兮几何年。
地灵兮启秀，不我后兮不我先。
地媚珠兮圆折，莲吐岫兮便娟。
坤文郁兮瑞世，所思邈兮西都之虞渊。
芳至今兮未沫，世载英兮昌维。
其已考盘兮山之啊，龟何以兮食只。
之垣兮登登，忽而凹兮窈而深。
累甓兮地丈，刳木兮虚心。
木为仁兮仁者静，水阂险兮中不失信。
矧生数兮以培，固受命兮独也正。
孰牖兮孰窒，孰导兮觱沸腾。
否倾以亨兮繄所遭，余何丧兮何得。
美人兮委蛇，泂酌兮永歌。
昔泥不食兮匪我吝，今渫可汲兮湛不波。
韦绝编兮堂上，晤三圣兮惝怳。
有孚兮坎习，不穷兮井养。
消息兮盈虚，道之体兮易之象。
沛吾辀兮八荒，志拯溺兮靡遑。
雞鸣喈喈兮霜月晓，纷纭归梦兮殷辘轳之下银床。
万家兮渴兮饮，渺千里兮相望。
猿奚悲兮鹤奚怨，旱欲霖兮地欲航。
功成兮不居，媲彼泉兮有常。
缨可濯兮沧浪，鲤可羞兮汉之姜。
修绠兮汲古，涴新学兮肺肠。

作者简介：程公许（？—1251），字季与，一字希颖，号沧州。南宋眉州眉山（今属四地）人，一说叙州宣化（今四地宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。